এলিয়ট মুস

এলিয়ট মুস অ্যান্ড্রিয়া বেক রচিত ও চিত্রাঙ্কিত একটি শিশুতোষ ছবির বইয়ের ধারাবাহিক। এটি কিডস ক্যান প্রেস থেকে প্রকাশিত হয়েছে। ১৯৯৮ থেকে ২০১০ সাল পর্যন্ত ধারাবাহিকটির ১০টি বই প্রকাশিত হয়েছে। ১৯৯৮ সালে এই বইয়ের ধারাবাহিকটি থেকে একই নামের টেলিভিশন ধারাবাহিক নির্মিত হয়।

চরিত্রাবলি
 এলিয়ট - খেলনা হরিণ। সে খুবই আমুদে ও তার বন্ধুদের খুব যত্ন করে।
 সকস - মোজা দিয়ে তৈরি বানর। সে এলিয়টের ঘনিষ্ঠ বন্ধু। এলিয়ট্‌স বাথ-এর পর সে স্থায়ীভাবে বেগুনি রঙ ধারণ করে।
 বিভার্টন - খেলনা বিভার। এলিয়টের বন্ধু ও পরামর্শদাতা।
 অ্যামি - খেলনা পিপীলিকাভূক। এলিয়টের সাথে বাইরে খেলতে যেতে পছন্দ করে।
 পেইসলি - লাল ও দাগযুক্ত টেডি বিয়ার
 লাইওনেল - খেলনা সিংহ
 অ্যাঞ্জেল - খেলনা তোতাপাখি
 স্নোয়ি ও পাফ - যমজ খেলনা মেরু ভালুক

বইয়ের তালিকা
 এলিয়ট্‌স ইমার্জেন্সি (১৯৯৮) - এলিয়ট অভিযানের প্রস্তুতি নেওয়ার সময় হঠাৎ করেই তার পায়ে আঘাত পায়। তার বন্ধুরা তাকে সেবাশুশ্রূষা করে সুস্থ্য করার চেষ্টা করে, কিন্তু কোন লাভ হয় না। এসময় তার ঘনিষ্ঠ বন্ধু, সকস, তার সাহায্যে এগিয়ে আসে। এই গল্পটি বন্ধুত্বের মূল্যকে কেন্দ্র করে রচিত।
 এলিয়ট বেকস আ কেক (১৯৯৯) - এলিয়ট ও তার বন্ধুরা লাইওনেলের জন্মদিনে কেক তৈরির চেষ্টা করে। বিভার্টনের রেসিপির নির্দেশাবলি যত্নসহকারে অনুসরণ করার পরও তারা ব্যর্থ হয়। সৌভাগ্যবশত, বন্ধুত্ব ও দলগত কাজের মধ্য দিয়ে তারা সমস্যার সমাধান করতে এবং তাদের খাওয়া সেরা জন্মদিনের কেক তৈরি করতে সক্ষম হয়। 
 এলিয়ট্‌স শিপরেক (২০০০) - এটি নৌকা চালানো সংক্রান্ত। এলিয়ট ও সকস রান্নাঘর থেকে নৌকা তৈরির উপকরণ সংগ্রহ করে এলিয়টের নৌকা চালানোর কল্পনাকে বাস্তবে রূপ দেওয়ার সিদ্ধান্ত নেয়। এই অভিযানের সময় তারা পিকনিকের জন্য দুপুরের খাবার খেতে বের হলে নৌকাটি ডুবতে শুরু করে এবং পুকুরের মাঝখানে আটকে পড়ে। এলিয়টের নৌকা চালানোর স্বপ্ন দুঃস্বপ্নে পরিণত হয়।
 এলিয়ট্‌স বাথ (২০০০) - এটি একটি অগোছালো গল্প। এলিয়ট ও সকস একটি প্রতিভা অন্বেষণ অনুষ্ঠানের জন্য প্রস্তুতি নেওয়ার সময় উজ্জ্বল নীল রঙ তাদের সারা গায়ে মেখে যায়। তাদের বন্ধুরা সবাই মিলে সিঙ্কে পানি দিয়ে ভর্তি করে, যাতে এলিয়ট ও সকস তাদের গায়ের রঙ ধুয়ে নিতে পারে। তারা এতটাই ভিজে যায় যে তারা সে রাতে প্রতিভা অন্বেষণ অনুষ্ঠানে যাওয়ার আগে নিজেদের শুকানোর সর্বাত্মক চেষ্টা করে।
 এলিয়ট ডিগস ফর ট্রেজার (২০০১) - এটি এলিয়ট, সকস, বিভার্টন ও অ্যাঞ্জলের পাওয়া একটি মানচিত্রের গল্প, তারা মনে করে এটি মানচিত্রে কোন গুপ্তধন লুকিয়ে আছে। তারা মানচিত্রে চিহ্নিত স্থানে যায় এবং মাটি খুড়তে থাকে। এক সময় তারা বুঝতে পারে সেখানো কোন গুপ্তধন পাওয়া যাবে না। কিন্তু সমস্যা হয়ে দাঁড়ায় যে, তারা যে গর্ত করেছে তা এত গভীর হয়ে যায় যে তারা আর বের হতে পারে না।
 এলিয়ট গেটস স্টাক (২০০২) - এটি এলিয়টের আটকা পড়া থেকে বাঁচার চেষ্টার গল্প। সকসের জন্য অপেক্ষা না করে সে নিজেই চিঠির জন্য ফাঁকা জায়গা দিয়ে বের হওয়ার চেষ্টা করে। সকস তাকে সেখান থেকে বের করার চেষ্টা করে ব্যর্থ হয়, তাই এলিয়টকে বের করতে সে অন্য কাউকে খুঁজতে শুরু করে।
 এলিয়ট্‌স নয়েজি নাইট (২০০২) - এলিয়ট এক ধরনের শব্দ শুনতে শুরু করে এবং উদ্বিগ্ন হয়ে পড়ে, কিন্তু বিভার্টন তাকে আশ্বস্ত করে। সে রাতে তারা আরও বিকট শব্দ শুনতে পায় এবং এলিয়ট আবারও ভয় পেতে শুরু করে।
 এলিয়ট্‌স ক্রিসমাস সারপ্রাইজ (২০০৩) - এলিয়ট বড়দিনের আগেই একটি লাল বাক্স উপহার পায়, কিন্তু সে দেখে যে তার মত তার অন্য বন্ধুরা কোন উপহার পায়নি। এলিয়ট সকলের জন্য উপহার পাঠানোর জন্য তৈরি হয়।
 এলিয়ট্‌স গ্রেট বিগ লিফট-দ্য-ফ্ল্যাপ বুক (২০০৩) - অ্যান্ড্রিয়া বেকের নতুন ফরম্যাটের ফ্ল্যাপ বই।
 এলিয়ট্‌স ফায়ার ট্রাক (২০১০) - এটি দুই বন্ধুর সারাক্ষণ প্রতিযোগিতার গল্প। তারা একে অপরের মধ্যে মিল খুঁজে বের করার চেষ্টা করে এবং বুঝতে পারে তারা যেমন ভেবেছিল তাদের মধ্যে তার চেয়েও বেশি মিল রয়েছে।

তথ্যসূত্র

বহিঃসংযোগ
দাপ্তরিক ওয়েবসাইট

বিষয়শ্রেণী:কানাডীয় শিশুতোষ বই
বিষয়শ্রেণী:কানাডীয় ছবি সংবলিত বই
বিষয়শ্রেণী:শিশুতোষ বইয়ের ধারাবাহিক
বিষয়শ্রেণী:বন্ধুত্ব সম্পর্কে শিশুতোষ বই
বিষয়শ্রেণী:পাখি সম্পর্কে শিশুতোষ বই
বিষয়শ্রেণী:বানর সম্পর্কে শিশুতোষ বই
বিষয়শ্রেণী:ভল্লুক সম্পর্কে শিশুতোষ বই
বিষয়শ্রেণী:সিংহ সম্পর্কে শিশুতোষ বই
বিষয়শ্রেণী:হরিণ সম্পর্কে শিশুতোষ বই
বিষয়শ্রেণী:শিশুদের বইয়ের সিরিজ